Record de infectări zilnice în România. Adrian Marinescu: "Să ne așteptăm la numere mari".
În ultimele 24 de ore au fost înregistrate 34.255 de cazuri noi. Adrian Marinescu, director medical Matei Balș: "Să ne așteptăm la numere mari, la zeci de mii de cazuri în fiecare zi".
România înregistrează miercuri un record absolut de la începerea pandemiei în ceea ce pivește cazurile de Covid. În ultimele 24 de ore au fost raportate peste 34.000 de noi cazuri și 94 de decese. La ATI sunt internate 692 de persoane, cu 42 mai mult decât marți.În ultimele 24 de ore au fost înregistrate 34.255 de cazuri noi de persoane infectate cu SARS – CoV – 2 (COVID – 19), cu 14.570 mai mult decât în ziua anterioară. 4.375 dintre cazurile noi din 24 de ore sunt ale unor pacienți reinfectați, testați pozitiv la o perioadă mai mare de 180 de zile după prima infectare.În total, până astăzi, 26 ianuarie, pe teritoriul României au fost înregistrate 2.083.151 de cazuri de infectare cu noul coronavirus (COVID – 19), dintre care 38.012 sunt ale unor pacienți reinfectați, testați pozitiv la o perioadă mai mare de 180 de zile după prima infectare.1.851.867 de pacienți au fost declarați vindecați.Distinct de cazurile nou confirmate, în urma retestării pacienților care erau deja pozitivi, 1.361 de persoane au fost reconfirmate pozitiv.Până astăzi, 59.726 de persoane diagnosticate cu infecție cu SARS – CoV – 2 au decedat.În intervalul 25.01.2022 (10:00) – 26.01.2022 (10:00) au fost raportate de către INSP 94 de decese (52 bărbați și 42 femei), ale unor pacienți infectați cu noul coronavirus, internați în spitalele din Alba, Arad, Bacău, Bistrița-Năsăud, Botoșani, Brașov, Caraș-Severin, Cluj, Constanța, Dâmbovița, Dolj, Galați, Gorj, Harghita, Hunedoara, Iași, Maramureș, Mehedinți, Mureș, Prahova, Satu Mare, Sălaj, Sibiu, Suceava,Teleorman, Timiș, Vaslui și Municipiul București.Dintre cele 94 de decese, 1 a fost înregistrat la categoria de vârstă 0-9 ani, 2 la categoria de vârstă 40-49 ani, 5 la categoria de vârstă 50-59 ani, 24 la categoria de vârstă 60-69 ani, 28 la categoria de vârstă 70-79 ani și 34 la categoria de vârstă peste 80 ani.88 dintre decesele înregistrate sunt ale unor pacienți care au prezentat comorbidități, iar pentru 6 pacienți decedați nu au fost raportate comorbidități până în prezent.Din totalul de 94 de pacienți decedați, 77 au fost nevaccinați și 17 vaccinați. Pacienții vaccinați aveau vârsta cuprinsă între grupele de vârstă 50-59 ani și peste 80 ani. Toți pacienții vaccinați care au decedat prezentau comorbidități.Nu au fost raportate decese anterioare intervalului de referință.În unitățile sanitare de profil, numărul de persoane internate în secții cu COVID-19 este de 7.348, cu 254 mai mult decât în ziua anterioară. De asemenea, la ATI sunt internate 692 de persoane, cu 42 mai mult decât în ziua anterioară. Dintre cei 692 de pacienți internați la ATI, 585 sunt nevaccinați.Din totalul pacienților internați, 667 sunt minori, 655 fiind internați în secții, cu 19 mai mult decât în ziua anterioară și 12 la ATI, cu 5 mai mult decât în ziua anterioară.Până la această dată, la nivel național, au fost prelucrate 11.650.852 de teste RT-PCR și 7.048.030 de teste rapide antigenice. În ultimele 24 de ore au fost efectuate 35.207 teste RT-PCR (19.635 în baza definiției de caz și a protocolului medical și 15.572 la cerere) și 73.730 de teste rapide antigenice.Pe teritoriul României, 131.301 persoane confirmate cu infecție cu noul coronavirus sunt în izolare la domiciliu, iar 7.369 de persoane se află în izolare instituționalizată. De asemenea, 87.838 de persoane se află în carantină la domiciliu, iar în carantină instituționalizată se află 55 de persoane."Eu aș spune în felul următor: procentul celor care au nevoie de internare este mic, din fericire. Doar că, un procent, în jur de 2%, cam așa a fost până acum, poate să însemne destul de mult. Ce este cel mai important în valul al 5-lea este ca rezolvarea să fie în afara camerelor de gardă. Testarea, care acum este extinsă față de ce am avut de-a lungul pandemiei, joacă un rol important. Dacă testăm mai mult ne așteptăm să fie și mai multe infecții, iar testarea va duce la o izolare mai rapidă, astfel încât vom reuși să reducem circulația virusului – lucru care se întâmplă. E clar că săptămânile care vin vor fi tot complicate. Să ne așteptăm la numere mari, să ne așteptăm la zeci de mii de cazuri în fiecare zi. Sper să nu fie cazul în care procentul mic de cazuri severe să însemne umplerea paturilor de terapie intensivă. Acesta este riscul, chiar dacă Omicron provoacă forme ușoare", a spus Adrian Marinescu, director medical Matei Balș, în direct la Aleph News.Mai multe detalii vor fi disponibile în buletinul informativ de la ora 13.00.